b"\n_START_ARTICLE_\nMatthew Bellamy\n_START_SECTION_\n\xc5\xa0eima\n_START_PARAGRAPH_\nMetju t\xc4\x97vas, D\xc5\xbeord\xc5\xbeas (George), 1960 metais grojo gitara \xe2\x80\x9eThe Tornadoes\xe2\x80\x9c Anglijos roko grup\xc4\x97je. Tai buvo viena pirm\xc5\xb3j\xc5\xb3 angl\xc5\xb3 grupi\xc5\xb3, pasiekusi\xc5\xb3 pripa\xc5\xbeinimo JAV, kartu su grupe \xe2\x80\x9eTelstar\xe2\x80\x9c. Metju taip pat turi seser\xc4\xaf Rhian, kuri gyvena D\xc5\xbeersyje. Ji persikraust\xc4\x97, nes nenor\xc4\x97jo b\xc5\xabti trukdoma \xc5\xbeiniasklaidos._NEWLINE_Metju motina, Marilyn, gim\xc4\x97 Belfaste (\xc5\xa0iaur\xc4\x97s Airija), ji persik\xc4\x97l\xc4\x97 \xc4\xaf Anglij\xc4\x85 1970 metais. Pa\xc4\x8di\xc4\x85 pirm\xc4\x85 jos dien\xc4\x85 Anglijoje ji sutiko D\xc5\xbeord\xc5\xbeu Belamiu, kuris tuo metu dirbo taksi vairuotoju Londone. Jie pamilo vienas kit\xc4\x85, ir netrukus susituok\xc4\x97, persik\xc4\x97l\xc4\x97 \xc4\xaf Kembrid\xc5\xbe\xc4\x85, kur ir gim\xc4\x97 Metju.\n_START_SECTION_\nAtlikimo stilius\n_START_PARAGRAPH_\nMetju balsas yra labai stiprus, dainuodamas naudoja auk\xc5\xa1tas vokalo linijas, tai yra pagrindinis skambesys \xe2\x80\x9eMuse\xe2\x80\x9c muzikoje. Metju balsas lyginamas su Thom Yorke, (Radiohead), Freddie Mercury (Queen), Axl Rose (Guns N' Roses), Jimmy Gnecco (Ours), Emile Wordsworth, Bono ir Jeff Buckley._NEWLINE_Matthew grojimo pianinu stilius buvo \xc4\xafkv\xc4\x97ptas \xc5\xbeymi\xc5\xb3 romantini\xc5\xb3 k\xc5\xabr\xc4\x97j\xc5\xb3 darb\xc5\xb3, toki\xc5\xb3 kaip Sergei Rachmaninoff ir Franz Liszt. \xc5\xa0is romantinis stilius kartu su roko elementais atsispindi daugelyje Muse dain\xc5\xb3. Rachmaninoff \xe2\x80\x9ePiano Concerto No. 2\xe2\x80\x9c elementai tur\xc4\x97jo didel\xc4\x99 \xc4\xaftak\xc4\x85 tokioms Muse dainoms kaip \xe2\x80\x9eSpace Dementia\xe2\x80\x9c, \xe2\x80\x9eMegalomania\xe2\x80\x9c, \xe2\x80\x9eRuled by Secrecy\xe2\x80\x9c, \xe2\x80\x9eButterflies and Hurricanes\xe2\x80\x9c. Gyvuose pasirodymuose M. Bellamy visada renkasi romantinius pianino skambesius. Albume \xe2\x80\x9eBlack holes and revelations\xe2\x80\x9c galime gird\xc4\x97ti rus\xc5\xb3 romantinio kompozitoriaus Tchaikovskio \xe2\x80\x9ePiano Concerto No. 1\xe2\x80\x9c elementus kaip, pavyzd\xc5\xbeiui, dainoje \xe2\x80\x9eHoodoo\xe2\x80\x9c.\n_START_SECTION_\nPasiekimai\n_START_PARAGRAPH_\n2005-\xc5\xb3j\xc5\xb3 baland\xc5\xbeio m\xc4\x97nesio \xc5\xbeurnalas rinko \xe2\x80\x9eseksualiausi\xc5\xb3j\xc5\xb3 roko atlik\xc4\x97j\xc5\xb3 top 50\xe2\x80\x9c, kuriame Matthew Bellamy u\xc5\xbe\xc4\x97m\xc4\x97 28-\xc4\x85j\xc4\x85 viet\xc4\x85. Jis taip pat laim\xc4\x97jo seksualiausio vyro apdovanojimuose 2007 metais, kuriuos skelb\xc4\x97 \xe2\x80\x9eNME Awards\xe2\x80\x9c."